Alma Mater Europaea University – Alma Mater Press
type: channel
description: Založba Alma Mater Press izvaja založniško dejavnost v skladu z določili veljavnega Pravilnika o založniški dejavnosti na Univerzi Alma Mater Europaea. Univerzitetna založba Alma Mater Press ima večplastni značaj. Redno izdaja znanstvene monografije, recenzirane znanstvene zbornike iz mednarodnih znanstvenih konferenc ter druge tipe znanstvenih publikacij in znanstvenih revij. Izdaja tudi strokovna dela, zlasti visokošolske učbenike in drugo učno gradivo (vaje in priročnike) s tematskih področij študijskih programov Univerze AMEU ter promocijske brošure. Služi tako internim potrebam – torej sodelavcem, profesorjem, raziskovalcem in študentom Univerze AMEU ter kot publicistična podpora lastnim študijskim programom; ob upoštevanju pogojev in kriterijev založba Alma Mater Press izdaja tudi publikacije iz zunanjega okolja in zunanjih sodelavcev. Namen izdajanja je seznanjanje strokovne in širše javnosti z najnovejšimi raziskavami ter znanstvenimi in strokovnimi dosežki na področjih, ki jih pokrivajo študijski programi Univerze AMEU. Alma Mater Press s svojim delom prispeva k razvoju znanosti in izobraževanja ter utrjuje svoj položaj na področju družboslovnih, humanističnih, zdravstvenih in drugih ved v Sloveniji. V okviru poslanstva o izmenjavi spoznanega v znanosti, umetnosti in izobraževanju izdajamo knjige v sistemu prostega dostopa (Open Access) in s tem potrjujemo velik korak naprej k dostopnosti, deljenju znanja in novih ugotovitev. Pri objavi znanstvenih del uredništvo založbe Alma Mater Press sledi standardu priprave, ki se zahteva za vključitev del v Book Citation Index (Web of Science). Založba v letnem povprečju izda približno 20 različnih publikacij v tiskani ali digitalni obliki. V skladu s politiko Univerze Alma Mater Europaea in ciljem ustreznega širjenja znanstvenih del visokošolskih učiteljev AMEU bo vsako znanstveno delo, objavljeno v okviru Alma Mater Press, predlagano za vključitev v Book Citation Index (Web of Science).
publisher: Alma Mater Press
language: sl
publication name: Alma Mater Europaea University – Alma Mater Press
items: MAJHNE DRŽAVE V SVETU TEKTONSKIH SPREMEMB: Diplomacija 21. stoletja na primeru Slovenije
items: INTERNATIONAL SCIENTIFIC CONFERENCE IT'S ABOUT PEOPLE 2024–2025: Humanities: Peer-Reviewed Proceedings Book
items: Strateško komuniciranje: Znanost praktične modrosti
items: INTERNATIONAL SCIENTIFIC CONFERENCE IT’S ABOUT PEOPLE 2025: PHYSIOTHERAPY AND HEALTH SCIENCES: Peer-Reviewed Proceedings Book
items: Na poti razumevanja - 90 let Slovenskega filozofskega društva
items: Svet kot eksistencialni fenomen
items: INTERNATIONAL SCHOLARLY SYMPOSIUM NUREMBERG TRIALS 80 YEARS LATER AND NAZI ‘PERVERTED SCIENCE’: Book of Abstracts
items: Kultura varnosti pacientov – Bolnišnice
items: STUDY REPORT: Assessing the Maturity and Impact of Project Management Offices (PMOs)
items: INTERNATIONAL SCIENTIFIC CONFERENCE IT'S ABOUT PEOPLE 2024–2025: Project Management, Strategic Communication Management, Web And Information Technologies: Peer-Reviewed Proceedings Book
items: Olfaktorna muzeologija
items: Kultura varnosti pacientov- Lekarne
items: Kultura varnosti pacientov - Domovi starejših občanov
items: Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju - Financiranje
items: Kultura varnosti pacientov – primarno zdravstvo
items: INTERNATIONAL SCIENTIFIC CONFERENCE IT'S ABOUT PEOPLE 2024–2025: Sustainable Development: Peer-Reviewed Proceedings Book
items: Biomedicinski temelji staranja in iskanje zdrave dolgoživosti
items: INTERNATIONAL SCIENTIFIC CONFERENCE IT'S ABOUT PEOPLE 2024–2025: Education and Mental Health: Peer-Reviewed Proceedings Book
items: Arheologija Starega Bližnjega vzhoda - Od predkeramičnega neolitika do konca zgodnje bronaste dobe
items: Kralj Samo v zgodovinskem kontekstu: 1400. obletnica začetka vladavine
items: The Internet in the Middle East and North Africa: A Study of Usage, Threats and Restrictions during the First Decade of the 21st Century
items: Starejši, družina in socialne mreže
items: Virtualni svetovi in vrednote digitalne prihodnosti
items: Za človeka gre 2025: Družbena in tehnološka odpornost za zdravje in trajnostni razvoj (Zbornik povzetkov)
items: Varstvo avtorskih pravic pred slovenskimi sodišči
items: Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju – Primerjava zakonodaje
items: Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju – Projekcije potreb in socialne kmetije
items: Različni vidiki dojemanja dostojanstva v starosti
items: Mednarodna znanstvena konferenca DRUŽBA IN TEHNOLOGIJA 2024 - KREATIVNE INDUSTRIJE IN UMETNA INTELIGENCA: Zbornik recenziranih znanstvenih prispevkov
items: Načela z akcijskim načrtom za sistemsko razvijanje in vzdrževanje aktivnega učnega okolja v slovenskem visokošolskem izobraževanju

MAJHNE DRŽAVE V SVETU TEKTONSKIH SPREMEMB: Diplomacija 21. stoletja na primeru Slovenije
type: item
description: Majhne države živijo v svetu, ki ni narejen zanje. Nimajo sistemske teže, ne narekujejo pravil igre in nimajo strateške globine, ki bi jim dovoljevala napake. Svet se spreminja hitro, pogosto brez njihovega soglasja, a kljub temu ostajajo del mednarodnega sistema – izpostavljene, ranljive in odgovorne za lastne odločitve. Knjiga diplomata dr. Boža Cerarja Majhne države v svetu tektonskih sprememb: Diplomacija 21. stoletja na primeru Slovenije raziskuje, kako in zakaj nekatere majhne države kljub temu uspejo. Na podlagi dolgoletnih izkušenj v diplomaciji – od konca hladne vojne in razpada Jugoslavije do vzpona nove slovenske države – avtor razgrne petnajst pravil, po katerih majhne države ne postanejo velike, lahko pa postanejo varne, vplivne in verodostojne. Knjiga ne ponuja iluzij o pravičnosti sveta, temveč trezen pogled na mednarodni sistem, v katerem pravila pogosto veljajo selektivno, moč pa se znova vrača v ospredje. V času, ko se multilateralni red krha, nevtralnost izgublja svojo zaščitno vlogo, informacijski prostor postaja bojno polje, umetna inteligenca pa pospešuje tako priložnosti kot tveganja, je za majhne države orientacija pomembnejša kot kadarkoli prej. Knjiga pokaže, zakaj so notranja enotnost, profesionalna diplomacija, jasna identiteta, zavezništva in sposobnost pravočasno reči NE ključni elementi njihovega preživetja. To ni priročnik za moralno držo. Je kompas za svet brez iluzij. Knjiga za diplomate, odločevalce, študente mednarodnih odnosov – in vse, ki razumejo, da majhnost ni izgovor, temveč stanje, ki zahteva strateško zrelost.
subject: Humanistika
  topic: category
creator: Božo Cerar
rights: Avtorske pravice (c) 2026 Univerza Alma Mater Europaea, Alma Mater Press, 2026 https://www.almamater.si
date: 2026-05-18
publication date: 2026-05-18
doi: 10.33700/mhzgy188

INTERNATIONAL SCIENTIFIC CONFERENCE IT'S ABOUT PEOPLE 2024–2025: Humanities: Peer-Reviewed Proceedings Book
type: item
description: Zbornik recenziranih prispevkov s področja Humanistika (uredila: Dr. Daniel Siter in Blaž Podobnik) združuje štiri raziskovalne prispevke, ki so bili predstavljeni pod okriljem 12. in 13. mednarodne znanstvene konference »Za človeka gre« v letih 2024 in 2025. Zbornik prispevkov reflektira tematsko in metodološko raznovrstnost, pri čemer besedila avtorjev obravnavajo teme od demokratičnih vrednot in politične kulture v postkomunistični Albaniji, odnosa do nadomestnega materinstva v Sloveniji, povezave med gospodarstvom in umetniško produkcijo na primeru simpozija Forma viva, do vprašanja prenosa poklicnih spretnosti skozi perspektivo avtoetnografske raziskave. Publikacija ponuja vpogled v raznolikost sodobnih humanističnih raziskav in razprav, predstavljenih v okviru humanističnih in družboslovnih sekcij konference.
subject: Humanistika
  topic: category
creator: Siter, (ur.) Daniel
creator: Blaž, (ur.) Podobnik
rights: Avtorske pravice (c) 2026 Univerza Alma Mater Europaea, Alma Mater Press, 2026 https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-05-14
publication date: 2026-05-14
doi: 10.33700/bcr5bx67

Strateško komuniciranje: Znanost praktične modrosti
type: item
description: Knjiga Strateško komuniciranje: Znanost praktične modrosti izr. prof. dr. Luke Martina Tomažiča predstavlja inovativen pristop k strateškemu komuniciranju, utemeljen v aristotelovski praktični modrosti (phronesis). Avtor kritično ovrednoti omejitve tradicionalnih empiričnih in proceduralnih modelov, ki v volatilnih, hitro spreminjajočih se okoljih z asimetričnimi informacijami pogosto ne zadoščajo. Namesto tega predlaga normativni, etično utemeljen pristop, ki združuje racionalno argumentacijo, vrednote, vrline, intuicijo in pravočasnost (kairos). Knjiga razvije praktičen model fronetičnega strateškega komuniciranja s petimi ključnimi elementi (zaznavanje, vrednotenje, sporočanje, manevriranje, refleksija), ki omogoča učinkovito in etično delovanje v kompleksnih situacijah, kot so krize ali digitalni diskurzi. Delo interdisciplinarno povezuje filozofijo, komunikacijske vede in aplikativno etiko, ponuja pa tudi praktične smernice za komunikatorje.
subject: Komunikacijski management
  topic: category
creator: Luka Martin Tomažič
rights: Avtorske pravice (c) 2026 Univerza Alma Mater Europaea, Alma Mater Press, 2026 https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-05-04
publication date: 2026-05-04
doi: 10.33700/7g7msn56

INTERNATIONAL SCIENTIFIC CONFERENCE IT’S ABOUT PEOPLE 2025: PHYSIOTHERAPY AND HEALTH SCIENCES: Peer-Reviewed Proceedings Book
type: item
description: Publikacija INTERNATIONAL SCIENTIFIC CONFERENCE IT’S ABOUT PEOPLE 2025: PHYSIOTHERAPY AND HEALTH SCIENCES: Peer-Reviewed Proceedings Book prinaša nabor recenziranih prispevkov s področij fizioterapije in zdravstvenih ved, predstavljenih v okviru mednarodne znanstvene konference It’s About People 2025. Zbornik (uredil dr. Tine Kovačič) odraža temeljno usmeritev konference, da morajo znanstveni napredek, tehnološke inovacije in organizacijske izboljšave v svojem jedru ostati usmerjeni k človeku, njegovemu zdravju, dostojanstvu in kakovosti življenja. Prispevki v publikaciji obravnavajo širok spekter aktualnih vprašanj, od fizioterapije na daljavo, zgodnje obravnave otrok z dejavniki tveganja ter terapevtskih pristopov pri Parkinsonovi bolezni, do nanomedicine, ergonomije, varnosti pri zdravljenju z zdravili, obravnave demence in podpore staršem otrok z motnjami avtističnega spektra. Publikacija tako združuje klinične, preventivne, tehnološke in organizacijske perspektive ter poudarja potrebo po interdisciplinarnem in z dokazi podprtem pristopu k sodobnim zdravstvenim izzivom. Poseben poudarek je namenjen razmerju med tehnološkim razvojem in človeško dobrobitjo. Avtorji tehnologije ne obravnavajo kot cilja samega po sebi, temveč kot sredstvo za izboljšanje zdravstvene oskrbe, varnosti pacientov, kakovosti življenja in učinkovitosti sistemov. Hkrati publikacija izpostavlja pomen metodološke doslednosti, etične odgovornosti ter sodelovanja med različnimi strokovnimi področji. Delo predstavlja pomemben prispevek k sodobnim razpravam o odpornosti zdravstvenih sistemov, trajnostnem razvoju in vlogi znanosti v službi človeka. Obenem odpira prostor za nadaljnje raziskovanje, strokovni dialog in povezovanje med raziskovalci ter praktiki doma in v mednarodnem okolju.
subject: Zdravstvene vede in Fizioterapija
  topic: category
creator: Tine, ur. Kovačič
rights: Avtorske pravice (c) 2026 Univerza Alma Mater Europaea, Alma Mater Press, 2026 https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-04-15
publication date: 2026-04-15
doi: 10.33700/7aphxk15

Na poti razumevanja - 90 let Slovenskega filozofskega društva
type: item
description: Zbornik Na poti razumevanja: 90 let Slovenskega filozofskega društva (ur. dr. Gašper Pirc, Gaja Lukacs Čufer, dr. Marko Markič in Lara Božak) je delo, ki je izšlo v počastitev 90. obletnice ustanovitve najstarejše tovrstne humanistične organizacije pri nas. Delo vključuje informacije o zgodovini in delu društva in slovenske filozofije, spomine nekdanjih predsednikov ter krajše eseje vidnih članov, jedro pa predstavljajo številni znanstveni prispevki vidnih avtorjev v strogi znanstveni formi, ki prinašajo relevantne premisleke o naravi jezika oz. komunikacije v sodobni družbi, razmerja med pojmoma skupnosti in družbe, oblikah nasilja v sodobni družbi in nekoliko bolj specializirani razmislek o odnosu med analitično in kontinentalno filozofijo.
subject: Humanistika
  topic: category
creator: Gašper (ur.) Pirc
creator: Gaja (ur.) Lukacz Čufer
creator: Marko (ur.) Markič
creator: Lara (ur.) Božak
rights: Avtorske pravice (c) 2026 Univerza Alma Mater Europaea, Alma Mater Press, 2026 https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-03-30
publication date: 2026-03-30
doi: 10.33700/ynk5ap60

Svet kot eksistencialni fenomen
type: item
description: Svet kot eksistencialni fenomen je prva monografija dr. Marka Markiča, ki je posvečena problemu pristne, fenomenološko-hermenevtične utemeljitve odnosa do sklenjenosti smisla biti, izhajajoč iz tega, kako se v govorici sami javlja struktura te smiselne sklenjenosti. Delo predstavlja eno redkih monografskih obravnav Heideggerjeve eksistencialne analize v našem prostoru in prinaša kritično diskusijo o reprezentativnih obravnavah zgodnjega obdobja Heideggerjevega dela.
subject: Humanistika
  topic: category
creator: Marko Markič
rights: Avtorske pravice (c) 2026 Univerza Alma Mater Europaea, Alma Mater Press, 2026 https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-03-30
publication date: 2026-03-30
doi: 10.33700/n5jg8r02

INTERNATIONAL SCHOLARLY SYMPOSIUM NUREMBERG TRIALS 80 YEARS LATER AND NAZI ‘PERVERTED SCIENCE’: Book of Abstracts
type: item
description: Publikacija International Scholarly Symposium: Nuremberg Trials 80 Years Later and Nazi “Perverted Science”: Book of Abstracts predstavlja zgoščen pregled ključnih razprav mednarodnega znanstvenega simpozija, posvečenega 80-letnici zaključevanja nürnberških sodnih procesov ter vprašanju zlorabe znanosti v službi totalitarne ideologije. Simpozij je potekal 27. februarja 2026 na Univerzi Alma Mater Europaea pod okriljem znanstvenoraziskovalnega in publicističnega delovanja programske skupine Raziskave kulturnih formacij (P6–0278, A, ARIS). Zbornik povzetkov združuje prispevke domačih in tujih raziskovalcev, ki tematiko obravnavajo z zgodovinskega, pravnega, etičnega in širšega civilizacijskega vidika. Osrednji poudarek publikacije je na razumevanju Nürnberga kot prelomnega trenutka v razvoju mednarodnega prava, pa tudi kot moralno-etičnega opomina. Posebna pozornost je namenjena pojavu t. i. »perverzne znanosti« oziroma instrumentalizaciji znanstvenih disciplin za legitimacijo nasilja, razvoj rasnih teorij in izvajanje medicinskih eksperimentov brez etičnih omejitev. Na simpoziju so sodelovali številni ugledni gosti in predavatelji, med drugim prof. dr. Gideon Greif kot osrednji govorec ter raziskovalci in strokovnjaki, kot so dr. Luka Martin Tomažič, ddr. Igor Grdina, dr. Alja Brglez, dr. Ferenc Miszlivetz, dr. Mónika Mátay, Boris Hajdinjak, dr. Sebastjan Kristovič, dr. Ludvik Toplak ter dr. Daniel Siter, ki je konferenco tudi organiziral. Njihovi prispevki segajo od pravno-filozofskih dilem (npr. Kelsen–Radbruch), zgodovinskih analiz nacističnih struktur in lokalnih kontekstov, do refleksij o spominu, odgovornosti in etiki znanosti. Publikacija ne predstavlja zgolj poročila o znanstveni konferenci, temveč ponuja pomemben vpogled v aktualnost nürnberškega izročila v sodobnem svetu. V času novih političnih napetosti, tehnoloških prelomov in etičnih izzivov ponovno odpira temeljno vprašanje razmerja med znanostjo, pravom in človeškim dostojanstvom.
subject: Humanistika
  topic: category
creator: Daniel, (ur.) Siter
rights: Avtorske pravice (c) 2026 Univerza Alma Mater Europaea, Alma Mater Press https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-03-24
publication date: 2026-03-24
doi: 10.33700/0v18mp70

Kultura varnosti pacientov – Bolnišnice
type: item
description: Knjiga Kultura varnosti pacientov – Bolnišnice je znanstvena monografija, ki se osredotoča na enega ključnih izzivov sodobnega zdravstva: kako v bolnišnicah vzpostaviti in vzdrževati takšno kulturo dela, v kateri je varnost pacienta resnično na prvem mestu. Avtorji z jasno in na dokazih utemeljeno razlago pokažejo, zakaj varnost pacientov ni le skupek protokolov in navodil, temveč predvsem odraz vrednot, odnosa, komunikacije in vodenja v organizaciji. V okviru projekta, financiranega s strani Ministrstva za zdravje in ARIS, so avtorji razvili in preizkusili vprašalnik za merjenje zaznavanja kulture varnosti v slovenskih bolnišnicah. Na podlagi obsežne ankete med zaposlenimi analizirajo ključna področja, kot so preobremenjenost in pomanjkanje kadra, odnos nadrejenih do varnosti, kakovost komunikacije, poročanje o varnostnih incidentih ter splošna ocena varnosti na oddelkih. Pri tem uporabljajo napredne statistične metode (npr. hi-kvadrat in Agresti-Caffov Z+4 test) ter določijo kritične pragove negativnih ocen, ki bolnišnicam pomagajo prepoznati, kje so tveganja največja. Knjiga je namenjena vodstvom bolnišnic, zdravstvenim delavcem, strokovnjakom za kakovost in varnost ter oblikovalcem zdravstvene politike, pa tudi raziskovalcem in študentom, ki jih zanima sistemski pristop k varnosti pacientov. Kot e-knjiga je izdana pri Univerzi Alma Mater Europaea (zbirka MEORL, serijska št. 51) in predstavlja pomemben pripomoček za vse, ki želijo kulturo varnosti v slovenskih bolnišnicah prevesti iz načel in strategij v vsakodnevno prakso.
subject: Socialna infrastruktura
  topic: category
creator: David Bogataj
creator: Daniel Grabar
creator: Andrej Robida
creator: Barbara Toplak Perovič
rights: Avtorske pravice (c) 2025 Alma Mater Europaea University – Alma Mater Press
date: 2025-12-23
publication date: 2025-12-23
doi: 10.33700/kqtcjn86

STUDY REPORT: Assessing the Maturity and Impact of Project Management Offices (PMOs)
type: item
description: Delo Study Report: Assessing the Maturity and Impact of Project Management Offices (PMOs) predstavlja poglobljeno raziskavo o vlogi in vrednotenju projektnih pisarn (PMO) v sodobnih organizacijah. Avtorska skupina pod vodstvom dr. Reinharda Wagnerja (Nemčija) je v sodelovanju z mednarodno raziskovalno ekipo kritično preučila prevladujoče prakse ocenjevanja PMO-jev, ki se večinoma opirajo na modele zrelosti (ang. maturity models). V pričujoči študiji avtorji pokažejo, da literatura takšne modele – čeprav so koristni za diagnostično oceno sposobnosti – pogosto obravnava kot posredne pokazatelje učinkovitosti in vrednosti, čeprav empirične raziskave, kot poudarjajo avtorji, ne ponujajo prepričljivega dokaza o povezavi med višjo zrelostjo in dejanskim prispevkom k organizacijski uspešnosti. Na podlagi sistematičnega pregleda znanstvene literature ter analize strokovnih virov študija pojasnjuje ključne pojme in izrecno razločuje med zrelostjo in vplivom, obravnava pa tudi razmerje med uspešnostjo, zrelostjo in vplivom. Obenem opozarja na potrebo po teoretsko bolj utemeljenih ter za kontekst občutljivih modelih vrednotenja. Posebno pozornost namenja vprašanjem realizacije koristi, strateške usklajenosti, kakovosti odločanja in dolgoročne organizacijske uspešnosti. Študija izziva k razmisleku tako na raziskovalnem kot na praktičnem področju. Avtorji organizacijam svetujejo, naj ocenjevanje PMO-jev dopolnijo s pristopi, ki merijo vpliv ter neposredno povezujejo dejavnosti PMO s strateškimi cilji in merljivimi učinki. Hkrati raziskovalce spodbujajo k izvedbi longitudinalnih študij, k rabi metodološko mešanih pristopov ter k tesnejšemu sodelovanju med akademsko sfero in prakso. Publikacija predstavlja pomemben prispevek k razumevanju PMO-jev kot strateških akterjev v projektno usmerjenih organizacijah ter spodbuja k premiku od osredotočenosti na sposobnosti k presoji dejanskega vpliva in ustvarjene vrednosti. Licenca: CC-BY-SA
subject: Projektni management
  topic: category
creator: Reinhard, Dr. Wagner
creator: Mario Protulipac
creator: Nancy Nouaimeh
creator: Muhammad Mohsin Azeem
creator: Adam Galgenmüller
rights: Avtorske pravice (c) 2026 Alma Mater Europaea University – Alma Mater Press https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2026-03-02
publication date: 2026-03-02
doi: 10.33700/z764bh85

INTERNATIONAL SCIENTIFIC CONFERENCE IT'S ABOUT PEOPLE 2024–2025: Project Management, Strategic Communication Management, Web And Information Technologies: Peer-Reviewed Proceedings Book
type: item
description: The peer-reviewed proceedings book Project Management, Strategic Communication Management, Web And Information Technologies, edited by Dr Mladen Radujković, Dr. Božidar Veljković, Dr. Matej Mertik and Dr. Daniel Siter, bring together scholarly contributions presented at the 12th and 13th Annual “It’s About People” International Scientific Conferences of Europe’s Sciences and Arts Leaders and Scholars, held in 2024 and 2025 at the Alma Mater Europaea University. The volume, with 20 contributions, provides a comprehensive overview of contemporary challenges in project management, strategic communication, and web and information technologies during a period of accelerated social and technological transformation. The section on project management reflects a shift from traditional methodological optimisation towards understanding projects as complex socio-technical processes. Particular emphasis is placed on the impact of artificial intelligence, quantum computing, and digital tools on collaboration, leadership, education of project managers, and sustainable project development. The contributions underline the growing need to redefine the role of humans, responsibility, and ethics in digitally driven project environments. The strategic communication management section conceptualises communication as a fundamental social process shaping perceptions, attitudes, behaviours, and levels of trust among diverse publics. The papers address digital, political, organisational, and crisis communication—especially within healthcare systems—as well as sociolinguistic aspects of digital discourse and socially responsible communication practices. A shared focus lies on trust, transparency, and credibility in communication during health, social, and political crises, as well as in the context of sustainability and human rights. The section on web and information technologies situates artificial intelligence and digital technologies within broader societal and ethical frameworks. Contrib…
subject: Konferenca ZA ČLOVEKA GRE
  topic: category
creator: Mladen, (ur.) Radujković
creator: Božidar, (ur.) Veljković
creator: Matej, (ur.) Mertik
creator: Daniel, (ur.) Siter
rights: Avtorske pravice (c) 2026 Alma Mater Europaea University – Alma Mater Press
date: 2026-01-26
publication date: 2026-01-26
doi: 10.33700/wbzqn559

Olfaktorna muzeologija
type: item
subject: Humanistika
  topic: category
creator: Mojca Ramšak
rights: Avtorske pravice (c) 2025 Alma Mater Europaea University – Alma Mater Press
date: 2025-11-20
publication date: 2025-11-20
doi: 10.33700/028eer11

Kultura varnosti pacientov- Lekarne
type: item
description: Znanstvena monografija predstavlja rezultate raziskave, katere namen je bil razviti instrument v obliki vprašalnika za merjenje zaznavanja kulture varnosti v lekarnah s ciljem doseganja večje varnosti pacientov, kar pomeni izboljšanje njihove varnosti zdravstvene obravnave z zmanjševanjem preprečljivih škodljivih dogodkov v času, ko so pacienti v stiku zdravstvenim sistemom. Merjenje zaznavanja kulture varnosti pacientov je ključnega pomena, ker pomaga lekarnam prepoznati prednosti, slabosti in vrzeli ravnanja ter pomagajo najti področja za izboljšave. Oblikovale so se ankete z Likertovo lestvico možnih odgovorov (5 ocen in brez odgovora) na trditve in vprašanja po izbranih institucijah in s presečno raziskavo zaznavanja kulture varnosti pacientov v lekarnah na temelju anket z zaprtim vprašalnikom in dodatkom odprtih vsebin izvedli statistiko porazdelitev ocen situacij, ki lahko pripeljejo do neželenih dogodkov. Za testiranje odstotka negativnih ocen ter razlik v teh odstotkih med vrstami institucij smo uporabili pretežno hi-kvadrat in Agresti-Caffov Z+4 test. Statistična analiza je pokazala, da je kritična zgornja meja za odstotek negativnih ocen kulture varnosti v vsej slovenski populaciji zaposlenih v lekarnah določen z Z+4 testom pri tveganju α=0,025 za lekarne 3,7%. Poglobljene študije so v prilogah 1-10, ki se obvezno berejo skupaj s poročilom. Iz podrobnejše analize in primerjave med vrstami institucij sledi, da je pri vseh še posebej zaskrbljujoča kadrovska zasedba delovnih mest po lekarnah (pomanjkanje kadra, kar vodi do presežnih obremenitev, preutrujenosti delavcev in nevarnosti, ki zaradi tega ves čas prežijo nad pacienti). Uvedba predlaganih anket kot obveznega orodja v institucijah slovenske zdravstvene mreže bi pomagala na lokalnem in državnem nivoju dvigniti kulturo varnosti pacientov.
subject: Socialna infrastruktura
  topic: category
creator: David Bogataj
creator: Daniel Grabar
creator: Andrej Robida
creator: Barbara Toplak Perovič
rights: Avtorske pravice (c) 2026 Alma Mater Europaea University – Alma Mater Press
date: 2025-12-31
publication date: 2025-12-31
doi: 10.33700/83s57p88

Kultura varnosti pacientov - Domovi starejših občanov
type: item
description: Znanstvena monografija predstavlja rezultate, katere namen je bil razviti instrument v obliki vprašalnika za merjenje zaznavanja kulture varnosti v domovih starejših občanov s ciljem doseganja večje varnosti pacientov, kar pomeni izboljšanje njihove varnosti zdravstvene obravnave z zmanjševanjem preprečljivih škodljivih dogodkov v času, ko so pacienti v stiku zdravstvenim sistemom. Merjenje zaznavanja kulture varnosti pacientov je ključnega pomena, ker pomaga socialnovarstvenim zavodom prepoznati prednosti, slabosti in vrzeli ravnanja ter pomagajo najti področja za izboljšave. Oblikovale so se ankete z Likertovo lestvico možnih odgovorov (5 ocen in brez odgovora) na trditve in vprašanja po izbranih institucijah in s presečno raziskavo zaznavanja kulture varnosti pacientov v socialno varstvenih zavodih na temelju anket z zaprtim vprašalnikom in dodatkom odprtih vsebin izvedli statistiko porazdelitev ocen situacij, ki lahko pripeljejo do neželenih dogodkov. Za testiranje odstotka negativnih ocen ter razlik v teh odstotkih med vrstami institucij smo uporabili pretežno hi-kvadrat in Agresti-Caffov Z+4 test. Statistična analiza je pokazala, da je kritična zgornja meja za odstotek negativnih ocen kulture varnosti v vsej slovenski populaciji zaposlenih po institucijah socialnega varstva določen z Z+4 testom pri tveganju α=0,025 za socialno varstvene zavode 3,7%. Poglobljene študije so v prilogah 1-10, ki se obvezno berejo skupaj s poročilom. Iz podrobnejše analize in primerjave med vrstami institucij sledi, da je pri vseh še posebej zaskrbljujoča kadrovska zasedba delovnih mest po institucijah (pomanjkanje kadra, kar vodi do presežnih obremenitev, preutrujenosti delavcev in nevarnosti, ki zaradi tega ves čas prežijo nad pacienti). Uvedba predlaganih anket kot obveznega orodja v institucijah slovenske zdravstvene mreže bi pomagala na lokalnem in državnem nivoju dvigniti kulturo varnosti pacientov.
subject: Socialna infrastruktura
  topic: category
creator: David Bogataj
creator: Daniel Grabar
creator: Andrej Robida
creator: Barbara Toplak Perovič
rights: Avtorske pravice (c) 2026 Alma Mater Europaea University – Alma Mater Press
date: 2025-12-31
publication date: 2025-12-31
doi: 10.33700/w6a4v368

Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju - Financiranje
type: item
description: Monografija obravnava enega ključnih družbenih izzivov sodobne Slovenije – hitro staranje prebivalstva in z njim povezano potrebo po vzdržnem, pravičnem in učinkovitem sistemu dolgotrajne oskrbe. Avtorji skozi ustavne temelje socialne države izpostavljajo vprašanje, kako zagotoviti primerno bivanjsko in socialno varnost starejših ter kakšna naj bo delitev odgovornosti med državo, posameznikom in družino. Poseben poudarek je namenjen starejšim prebivalcem slovenskega podeželja, kjer se zaradi odseljevanja mladih in skromnih pokojnin starejši pogosto soočajo z osamljenostjo, tveganjem za nezgode in omejenimi možnostmi oskrbe na domu. Monografija proučuje potencial kmetijskih gospodarstev pri razvoju dopolnilnih dejavnosti, ki bi lahko prispevale k razbremenitvi sistema dolgotrajne oskrbe, izboljšanju lokalne zaposlitvene slike in upočasnitvi praznjenja podeželja. Na podlagi analiz stanja in prostorskih projekcij avtorji predlagajo hierarhično zasnovo mreže oskrbnih možnosti – od oskrbe na domu in kmetijah, preko »srebrnih vasi«, do domov starejših občanov in negovalnih bolnišnic. Predlogi temeljijo na dobrih praksah iz več evropskih držav ter opozarjajo tudi na pomanjkljivosti nekaterih modelov v tujini. Knjiga je del obsežnega niza dvanajstih regionalnih monografij, ki skupaj ponujajo celovito podlago za oblikovanje sodobnega, socialno pravičnega in finančno vzdržnega sistema dolgotrajne oskrbe v Sloveniji.
subject: Socialna infrastruktura
  topic: category
creator: David Bogataj
creator: Marija Bogataj
creator: Samo Drobne
creator: Valerija Rogelj
creator: Eneja Drobež
rights: Avtorske pravice (c) 2026 Alma Mater Europaea University – Alma Mater Press
date: 2025-12-31
publication date: 2025-12-31
doi: 10.33700/rb6g9c77

Kultura varnosti pacientov – primarno zdravstvo
type: item
description: Pričujoča znanstvena monografija je umeščena v sodobno paradigmo razumevanja varnosti pacientov. Osredotoča se na primarno zdravstveno varstvo, področje, ki je bilo v preteklosti v raziskavah kulture varnosti pogosto zapostavljeno v primerjavi z bolnišničnim okoljem, kljub temu da se ravno na primarni ravni odvija največ zdravstvenih obravnav. Avtorji monografije se tega raziskovalnega in strokovnega izziva lotevajo sistematično, metodološko dosledno in z jasnim ciljem prispevati k poglobljenemu razumevanju zaznavanja kulture varnosti med zaposlenimi v različnih oblikah primarne zdravstvene dejavnosti. Pričujoča monografija je zato pomembno čtivo za vse, ki delujejo v primarnem zdravstvu, od zdravstvenih delavcev in vodij zdravstvenih ustanov do raziskovalcev, študentov in oblikovalcev zdravstvenih politik. Njena sporočila so aktualna, njeni izsledki uporabni, njen temeljni prispevek pa v tem, da kulturo varnosti pacientov obravnava ne kot abstrakten koncept, temveč kot živ proces, ki se vsakodnevno odraža v praksi primarnega zdravstvenega varstva
subject: Socialna infrastruktura
  topic: category
creator: David Bogataj
creator: Daniel Grabar
creator: Andrej Robida
creator: Barbara Toplak Perovič
rights: Avtorske pravice (c) 2025 Alma Mater Europaea University – Alma Mater Press https://creativecommons.org/licenses/by-sa/4.0/
license: https://creativecommons.org/licenses/by-sa/4.0/
date: 2025-12-23
publication date: 2025-12-23
doi: 10.33700/pvhv6y84

INTERNATIONAL SCIENTIFIC CONFERENCE IT'S ABOUT PEOPLE 2024–2025: Sustainable Development: Peer-Reviewed Proceedings Book
type: item
description: Zbornik recenziranih prispevkov s področja Trajnostni razvoj predstavlja prvo spletno izdajo izbranih raziskovalnih prispevkov z 12. in 13. mednarodne znanstvene konference “Za človeka gre”, posvečenih trajnosti, dostojanstvu ter razvoju socialne in tehnološke odpornosti. Publikacija (uredila: dr. Tanja Bagar in dr. Daniel Siter) združuje 11 prispevkov, ki obravnavajo različne, a med seboj tesno povezane razsežnosti trajnostnega razvoja. Uvodnik poudarja, da trajnost presega pogoste, a poenostavljene interpretacije v javnem diskurzu. Ni zgolj trend ali politično geslo, temveč globoka znanstvena, etična in osebna zaveza kritičnemu razmisleku, prenovi ustaljenih sistemov in spoštovanju občutljivih ravnovesij, ki omogočajo življenje. Uredniška refleksija, zasidrana v mikroskopskem svetu mikroorganizmov, razkriva vzporednice med krhkostjo in odpornostjo naravnih sistemov ter družbenimi strukturami. Tako najmanjši organizmi kot tudi najmanjši raziskovalni premiki lahko sprožijo pomembne transformacije v smeri trajnosti. V zborniku zbrani prispevki odražajo široko in interdisciplinarno naravo sodobne trajnostne znanosti. Avtorji obravnavajo inovativne modele trajnostnega podjetništva, meta-sintezne pristope k trajnostni gradnji ter nove koncepte načrtovanja turizma, ki s pomočjo paradigme Tourism 4.0 uravnotežajo razvoj in kakovost življenja lokalnih prebivalcev. Drugi prispevki se osredotočajo na okoljsko odpornost – od trajnostnega odzivanja na poplave in plazove do analiz onesnaženosti industrijskih odpadkov s težkimi kovinami in novih pogledov na pridobivanje goriva iz odpadkov, ob upoštevanju sezonskih ter vedenjskih dejavnikov. Tehnološki, digitalni in regulativni vidiki trajnosti so predstavljeni skozi raziskave digitalizacije in odpornosti v malih podjetjih, prilagajanja modelov nizkoemisijske mobilnosti za bolj zdrava urbana okolja, oblikovanja ESG strategij v skladu z evropskimi smernicami ter preoblikovanja vlog deležnikov v baltskih prehranskih sistemih pod vp…
subject: Trajnostni razvoj
  topic: category
creator: Tanja, (ur.) Bagar
creator: Daniel, (ur.) Siter
rights: Avtorske pravice (c) 2025 Alma Mater Europaea University – Alma Mater Press
date: 2025-12-01
publication date: 2025-12-01
doi: 10.33700/yyrhtv68

Biomedicinski temelji staranja in iskanje zdrave dolgoživosti
type: item
description: Uredničina beseda knjigi na pot Pred vami je znanstvena monografija, ki želi na novo osvetliti eno najkompleksnejših in hkrati najaktualnejših področij sodobne znanosti; razumevanje staranja in iskanje poti do zdrave dolgoživosti. Biomedicinski temelji staranja in iskanje zdrave dolgoživosti prof. dr. Tadeja Strojnika predstavljajo prvo celovito slovensko znanstveno delo, ki združuje biološke, medicinske in gerontološke poglede na staranje v enoten koncept zdrave dolgoživosti. Gre za interdisciplinarno monografijo, ki povezuje spoznanja genetike, epigenetike, celične biologije, fiziologije in regenerativne medicine s sodobnimi vedenjskimi znanostmi. Največja vrednost knjige je njen poudarek, da je staranje proces, ki ga lahko znanstveno razumemo, spremljamo in usmerjamo. Avtor bralca vodi od temeljnih bioloških mehanizmov do priporočil, podprtih z najnovejšimi raziskavami, kako z življenjskim slogom, prehrano, telesno dejavnostjo, obvladovanjem stresa, spanjem in uravnoteženimi navadami podpirati biološke procese ter ohranjati funkcionalno mladostnost. Jasno izpostavi, da cilj ni zgolj podaljševanje življenjske dobe, temveč predvsem podaljševanje zdravega obdobja življenja, to je let, v katerih ostajamo telesno, umsko in socialno dejavni. Knjiga predstavlja pomemben prispevek k razvoju sodobne gerontologije v Sloveniji in je namenjena širokemu krogu bralcev: študentom in raziskovalcem biomedicinskih ved, zdravnikom, zdravstvenim strokovnjakom, pa tudi strokovnjakom z družboslovnih področij in ekonomike zdravja ter vsem, ki iščejo znanstveno utemeljene odgovore, kako ohraniti vitalnost, bistrost in telesno zmogljivost skozi celotno življenje. Kot urednica verjamem, da delo prof. dr. Strojnika predstavlja mejnik v slovenski znanstveni in strokovni literaturi in most med temeljno biologijo staranja ter sodobnimi biomedicinskimi pristopi. Naj bo ta monografija spodbuda k novim raziskovalnim vprašanjem, k dialogu med disciplinami ter k razvoju gerontologije kot znanosti …
subject: Socialna gerontologija
  topic: category
subject: Zdravstvene vede in Fizioterapija
  topic: category
creator: Tadej Strojnik
rights: Avtorske pravice (c) 2025 Alma Mater Europaea University – Alma Mater Press
date: 2025-11-28
publication date: 2025-11-28
doi: 10.33700/62ra3c32

INTERNATIONAL SCIENTIFIC CONFERENCE IT'S ABOUT PEOPLE 2024–2025: Education and Mental Health: Peer-Reviewed Proceedings Book
type: item
description: Zbornik recenziranih prispevkov s področja Vzgoja, izobraževanje in duševno zdravje iz produkcije mednarodne znanstvene konference Za človeka gre obravnava ključno povezanost med učenjem in psihičnim blagostanjem v svetu, zaznamovanem z negotovostjo, digitalno preobremenjenostjo in hitrimi družbenimi spremembami. Izobraževanje razume ne več zgolj kot prenos znanja, temveč kot proces oblikovanja človeka – njegove notranje zrelosti, empatije, odgovornosti in etične zavesti v času naraščajoče duševne stiske. Z interdisciplinarnim pristopom, ki povezuje znanja pedagogike, psihologije, tehnologije in filozofije, publikacija raziskuje, kako sodobna družba odgovarja na izzive digitalne dobe. 20 prispevkov iz let 2024 in 2025 razkriva širok spekter tem – od duševnega zdravja mladih in pomena spanja za učenje, do vloge čuječnosti, družinskih odnosov in etičnih razsežnosti umetne inteligence v izobraževanju. V središču zbornika (uredila: dr. Sebastjan Kristovič in dr. Polonca Serrano) je poziv k izobraževanju, ki ostaja globoko človeški. Pedagoško in terapevtsko delo naj bi razvijalo dostojanstvo, sočutje in samorefleksijo – vrednote, ki ohranjajo duševno ravnovesje ter smisel v sodobnem svetu. Z raznolikimi prispevki avtorjev z različnih strokovnih in kulturnih okolij zbornik poudarja, da resnični napredek izobraževanja ne temelji le na tehnološkem razvoju, temveč predvsem na negovanju človečnosti, integritete in notranje povezanosti posameznika.
subject: Vzgoja, izobraževanje in duševno zdravje
  topic: category
creator: Sebastjan (ur.) Kristovič
creator: Sebastjan (ur.) Serrano
rights: Avtorske pravice (c) 2025 Alma Mater Europaea University – Alma Mater Press
date: 2025-11-27
publication date: 2025-11-27
doi: 10.33700/21t68m84

Arheologija Starega Bližnjega vzhoda - Od predkeramičnega neolitika do konca zgodnje bronaste dobe
type: item
description: Znanstvena monografija ponuja uvod v kulturni in zgodovinski razvoj Starega Bližnjega vzhoda v slovenskem jeziku. Zajema več kot osem tisočletij – od predkeramičnega neolitika do zgodnje bronaste dobe – in predstavlja celovit pregled družbenih, kulturnih in materialnih sprememb, ki so oblikovale eno najzgodnejših zibelk civilizacije. Časovni okvir se zaključi z pojavom prvih pisnih virov sredi 3. tisočletja pr. n. št., ki ne pomenijo le vsebinske prelomnice, temveč označujejo tudi mejo med prazgodovino in zgodovino. Študija sledi zaporedju populacij z različnimi družbenimi ureditvami, inovacijami in medkulturnimi povezavami, obenem pa poudarja izzive pri rekonstrukciji dolgoročnih zgodovinskih procesov v tako širokem kronološkem okviru. Obravnava najpomembnejša arheološka najdišča, spomenike in značilnosti materialne kulture ter opozarja, kako nove znanstvene ugotovitve in arheološki podatki nenehno preoblikujejo naše razumevanje Starega Bližnjega vzhoda. Posebna pozornost je namenjena vlogi rek, pokrajin in ekoloških območij, s poudarkom na rodovitnem polmesecu kot ključnem prostoru, kjer so se najprej razvili poljedelstvo, živinoreja in stalna naselja. Knjiga pojasnjuje, kako so namakalni sistemi in prilagajanje okolju postavili temelje za nastanek naprednih civilizacij v Mezopotamiji in sosednjih območjih. Monografija izpostavlja širši pomen zgodnjega kulturnega razvoja: Mezopotamijo pogosto razumemo kot »zibelko civilizacije«, katere vpliv je segal daleč preko regije in pomembno oblikoval tudi kasnejši razvoj zahodne družbe. Hkrati pa avtorica opozarja na aktualno problematiko: osrednja območja nekdanje Mezopotamije so že desetletja prizorišče politične nestabilnosti in oboroženih spopadov, zaradi česar prihaja do uničevanja kulturne dediščine in s tem kolektivnega kulturnega spomina. S prepletanjem arheološke, zgodovinske in kulturne perspektive monografija ponuja študentom, raziskovalcem in širši javnosti dostopen pregled Starega Bližnjega vzhoda kot geografsk…
subject: Humanistika
  topic: category
creator: Anja Hellmuth Kramberger
rights: Avtorske pravice (c) 2025 Alma Mater Europaea University – Alma Mater Press
date: 2025-11-23
publication date: 2025-11-23
doi: 10.33700/jy15k675

Kralj Samo v zgodovinskem kontekstu: 1400. obletnica začetka vladavine
type: item
description: Večavtorska znanstvena monografija temelji na simpoziju z mednarodno udeležbo, ki je bil ob 1400. obletnici začetka vladavine kralja Sama organiziran v sodelovanju med Univerzo Alma Mater Europaea in Slovensko akademijo znanosti in umetnosti. Delo ponuja celovit pogled na kralja Sama, prvega znanega vladarja Slovanov, ki je v 7. stoletju vzpostavil slovansko kraljestvo. Delo se skozi politični, zgodovinski, literarni in kulturni pogled poglobi v njegovo življenje, vladavino in vpliv na slovansko ozemlje. Avtorji poglavij so ugledni in priznani slovenski in tuji strokovnjaki iz različnih institucij. Dr. Peter Štih se osredotoča na njegove povezave z zgodnjo slovensko zgodovino in širšim slovanskim prostorom, ter kako Samovo vladanje med Slovani odraža začetke politične organizacije v vzhodnoalpskem prostoru. Glede na kulturni in komunikacijski prostor Samovega kraljestva je dr. Marko Snoj načel razpravo o slovanskem jeziku, praslovanščini 7. stoletja in pomenu Samovega imena na podlagi jezikovnih elementov iz tistega časa. Dr. Jakub Izdný poudari predvsem simbolno moč Samovega imperija v češki in slovaški zgodovinopisni literaturi, historiografiji ter njegov pomen kot zgodovinski simbol. S svojim prispevkom dr. Naďa Profantová predstavi arheološki uvid v trgovske poti in dolgotrajne stike Bohemije 7. stoletja, dr. Darja Mihelič pa se osredotoča na ohranitev Samovega vladanja v historiografiji med 15. in 18. Stoletjem. Analiza edinega neposrednega vira, Fredegarjeve kronike, skupaj z raznimi interpretacijami, ki iz nje izhajajo, tako vodijo v poglobljeno razumevanje njegove vloge pri oblikovanju zgodnje slovanske identitete in politične samostojnosti. Vsebino knjige sta recenzirala dr. Aleš Maver in dr. Janez Mlinar, uredil jo je dr. Daniel Siter. O kralju Samu je do danes znanega precej malo, a kljub temu moč njegove vladavine kot simbol zelo očitno raste, hkrati pa se razprave in interpetacije o njegovem življenju hitro večajo. Glede na to, da so zgodovinarji doslej…
subject: Humanistika
  topic: category
creator: Daniel, ur. Siter
rights: Avtorske pravice (c) 2025 Alma Mater Europaea University – Alma Mater Press https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2025-08-25
publication date: 2025-08-25
doi: 10.33700/f5g81055

The Internet in the Middle East and North Africa: A Study of Usage, Threats and Restrictions during the First Decade of the 21st Century
type: item
description: Znanstvena monografija avtorja dr. Tala Pavela se osredotoča na preplet tehnologije, politike in družbenih sprememb, ki jih je prinesel internet na območju Bližnjega vzhoda in Severne Afrike (ang. Middle East and North Africa – MENA). Gre za eno najbolj dinamičnih regij na svetu, kjer se zgodovinska tradicija, verske posebnosti in avtoritarne politične strukture srečujejo z izzivi sodobne digitalizacije. Avtor pokaže, kako je internet, sprva razumljen kot univerzalno orodje napredka, odprtosti in globalnega povezovanja, v regiji postal hkrati vir navdušenja in vir negotovosti. Zgodnji razvoj internetne infrastrukture je spodbudil pričakovanja o dostopu do znanja, boljših možnostih izobraževanja, novih gospodarskih priložnostih in krepitvi civilne družbe. Digitalna orodja so prebivalcem MENA regije omogočila, da so prvič v zgodovini množično posegli v javni prostor zunaj državnega nadzora, kar je preoblikovalo politični diskurz in odprlo prostor za izražanje marginaliziranih glasov. Internet se je hitro uveljavil kot prostor svobodnejše komunikacije, mednarodnega sodelovanja in mobilizacije družbenih gibanj. Neenakomeren razvoj infrastrukture je povzročil velike razlike med državami, pomanjkanje vsebin v arabščini je omejevalo dostop do znanja, digitalna pismenost pa ni sledila hitrim tehnološkim spremembam. Posebej izrazita je bila vloga državnih oblasti, ki so v internetu videle hkrati možnost za razvoj in tveganje za politično stabilnost. Sprva previdne vlade so hitro uvedle različne oblike nadzora, cenzure in omejevanja dostopa, da bi preprečile širjenje političnega nasprotovanja in družbenih nemirov. Tako je internet v regiji postal bojišče med težnjo po odprtosti in željo po nadzoru. Civilna družba, aktivisti in mednarodni akterji so se na te omejitve odzivali z različnimi protiukrepi, kot so orodja za izogibanje cenzuri, zahteve po digitalnih pravicah in pobude za večjo svobodo izražanja. Kljub omejitvam so ti procesi prispevali k oblikovanju nove zavesti o po…
subject: Informacijske vede
  topic: category
creator: Tal Pavel
rights: Avtorske pravice (c) 2025 Alma Mater Europaea University – Alma Mater Press
date: 2025-08-25
publication date: 2025-08-25
doi: 10.33700/8vxess72

Starejši, družina in socialne mreže
type: item
description: Kako danes, v sodobnih evropskih družbah, doživljamo staranje, oskrbo in povezanost? Kako pomembna je bližina doma, ljudi in podpornega okolja? In kako nanjo vplivajo družinske vezi, prostorske značilnosti ter dostopnost socialne infrastrukture in oskrbe? Na ta in številna druga aktualna vprašanja odgovarja nova monografija Starejši, družina in socialne mreže, ki na podlagi izvirnih raziskav osvetljuje vsakdanje življenje starejših in pomen socialnih odnosov kot zaščitnega dejavnika pred osamljenostjo, izolacijo in psihosocialnim propadom. Publikacija združuje tri izvirne raziskovalne prispevke, ki obravnavajo: vlogo družine pri preprečevanju socialne izolacije starejših (Sopić), učinke družinske komunikacije in vključenosti v domovih za starejše (Lučan) ter pomen medicinskih sester za kakovost življenja starejših na podeželju (Ostović). Vse tri študije so podprte s kvantitativnimi analizami in se navezujejo na obstoječe ugotovitve Geo-gerontoloških observatorijev, kar daje monografiji regionalno širino in znanstveno težo. Urednici publikacije (Bogataj in Mežnarec Novosel), prispevata obsežen uvodni razmislek, v katerem umestita vsebino v širši evropski in nacionalni kontekst dolgotrajne oskrbe ter osvetlita pomen socialnih mrež, prostorske dostopnosti in družinskih odnosov kot ključnih elementov trajnostnega razvoja oskrbovalnih modelov prihodnosti. Zakaj je publikacija pomembna zdaj? Evropska strategija oskrbe, demografski trendi in naraščajoče potrebe po dolgotrajni oskrbi od nas zahtevajo: prestrukturiranje sistemov oskrbe z večjo vlogo skupnosti in družine, razvoj lokalnih modelov oskrbe, prilagojenih prostorskim, družbenim in kulturnim posebnostim, kakovostne človeške vire, ne le v institucionalni, temveč tudi v skupnostni in domači oskrbi. Komu je publikacija namenjena? Raziskovalcem in študentom s področja gerontologije, sociologije, socialnega dela in zdravstvene nege, odločevalcem in načrtovalcem socialne politike in oskrbe, strokovnjakom v praksi, zlasti …
subject: Socialna gerontologija
  topic: category
rights: Avtorske pravice (c) 2025 Alma Mater Europaea University – Alma Mater Press
date: 2025-08-12
publication date: 2025-08-12
doi: 10.33700/9n65t284

Virtualni svetovi in vrednote digitalne prihodnosti
type: item
description: V svojem novem delu Virtualni svetovi in vrednote digitalne prihodnosti univerzitetni predavatelj in raziskovalec dr, Gašper Pirc raziskuje aktualne trende tehnološkega razvoja in jih ovrednoti skozi pravno, etično in družbeno prizmo. Pri tem se povprašuje o ključnih vprašanjih digitalne sodobnosti, kot so problem spletnega prava in moralnih standardov v digitalnem okolju, digitalno nasilje, etika umetne inteligence, status digitalnih agentov in notranja struktura spletnih in virtualnih svetov. Knjiga se dotika zelo konkretnih problemov digitalne dobe, kakršni so porast pogosto spregledanega spletnega nasilja, pomanjkljiva internetna zakonodaja in posebni družbeno-politični izzivi, ki jih prinašajo hitre tehnološke spremembe v času, ko so znanje, resnica in vrednote pogosto relativizirani. Pri tem je poseben poudarek namenjen razumevanju etičnih, tehnoloških in družbenih prvin metaverzuma, virtualne resničnosti in umetne inteligence – tem, ki niso več zgolj v domeni strokovnjakov in umetnikov, temveč vse bolj zanimajo – in morda morajo zanimati – tudi širšo javnost.
subject: Humanistika
  topic: category
creator: Gašper Pirc
rights: Avtorske pravice (c) 2025 Alma Mater Europaea University – Alma Mater Press
date: 2025-06-30
publication date: 2025-06-30
doi: 10.33700/ewt4jp95

Za človeka gre 2025: Družbena in tehnološka odpornost za zdravje in trajnostni razvoj (Zbornik povzetkov)
type: item
description: Zbornik povzetkov 13. mednarodne znanstvene konference "Za človeka gre 2025: Družbena in tehnološka odpornost za zdravje in trajnostni razvoj" v organizaciji Univerze Alma Mater Europaea, Evropske akademije znanosti in umetnosti in Svetovne akademije umetnosti in znanosti, odraža našo skupno zavezanost k reševanju ključnih izzivov današnjega časa – krepitvi prilagodljivosti družbe in tehnologije za bolj zdravo in trajnostno prihodnost s posebnim poudarkom na umetni inteligenci. "V hitro spreminjajočem se svetu je prilagodljivost postala bistvenega pomena. Nedavni dogodki so nam pokazali, kako tesno so zdravje, tehnologija in trajnostni razvoj povezani. Zlasti v teh nemirnih časih, ko nas obdajajo temni oblaki, je klic po miru prva naloga vseh – akademske skupnosti, odločevalcev, gospodarstva, medijev ter mnenjskih in verskih voditeljev. Naša dolžnost je, da se odzovemo in prilagodimo v dobro posameznika; še posebej pa, da v reševanje teh vprašanj aktivno vključimo študente. To je ključno za razvoj skupnosti in družbe kot celote. Konferenca "Za človeka gre" združuje strokovnjake iz različnih področij – raziskovalce, strokovnjake, odločevalce in predstavnike gospodarstva – z namenom izmenjave znanja, idej in rešitev. Sledi načelom Evropske akademije znanosti in umetnosti: interdisciplinarnosti, transnacionalnosti in gradnji mostov ter pozivu Svetovne akademije znanosti in umetnosti k izobraževanju za mir. Sodelovanje nam omogoča, da premostimo vrzel med tehnologijo in družbenim blagostanjem ter zagotovimo, da tehnološki napredek služi človeštvu na trajnostni način. Konferenca je posebno pozornost namenila tudi uresničevanju Globalne mirovne pobude – Vision for a Global Peace Offensive, ki sta jo podpisala predsednika obeh vodilnih akademij, Klaus Mainzer in Garry Jacobs, ob inavguraciji Univerze Alma Mater Europaea 21. oktobra 2024. V imenu organizacijskega odbora se iskreno zahvaljujem vsem udeležencem in govorcem, hkrati pa vas vabim, da delite svoje ideje in vizijo…
subject: Konferenca ZA ČLOVEKA GRE
  topic: category
rights: Avtorske pravice (c) 2025 Alma Mater Europaea University – Alma Mater Press
date: 2025-05-14
publication date: 2025-05-14
doi: 10.33700/c5jjdv08

Varstvo avtorskih pravic pred slovenskimi sodišči
type: item
description: Avtorsko pravo je temeljna veja prava intelektualne lastnine, ki ureja razmerje med ustvarjalci intelektualnih del – kot so literarna, znanstvena, umetniška in digitalna dela – ter uporabniki teh del. Njegov namen ni zgolj varstvo avtorskih interesov, temveč tudi omogočanje širšega dostopa do kulturnih in znanstvenih dobrin. Avtorska pravica tako združuje pravno varstvo, ustvarjalno svobodo ter gospodarski potencial, saj pomembno prispeva k razvoju kulture, znanosti in gospodarstva. Pravice intelektualne lastnine, med katere sodi tudi avtorska pravica, so posebne narave – gre za izključne pravice, ki imetnikom omogočajo nadzor nad uporabo njihovih stvaritev in pravno zaščito v primeru kršitev. Za razliko od fizičnih predmetov se uporaba intelektualne dobrine ne izčrpa z eno samo uporabo, zato monopol nad njeno uporabo ustvarja šele pravni red. Slovenski avtorskopravni sistem temelji na Zakonu o avtorskih in sorodnih pravicah (ZASP), sprejetem leta 1995, ki je zakonodajno področje uskladil z evropskimi standardi. Pomembno vlogo pri oblikovanju razumevanja zakonskih določb je imel prvi komentar zakona, vendar se je konkretna sodna praksa začela oblikovati šele v naslednjih letih. Nova znanstvena monografija prvič sistematično predstavlja in analizira ključne sodne odločitve slovenskih sodišč od začetka veljavnosti ZASP do danes. Avtorja knjige izpostavljata tako vsebinske kot postopkovne vidike sodne prakse Višjega in Vrhovnega sodišča ter, kjer je pomembno, tudi stališča Ustavnega sodišča. Poseben poudarek je namenjen razmerju med slovenskim pravnim redom in pravom EU – bralci bodo ob posameznih določbah našli tudi primerjave z evropskimi direktivami in sodbami Sodišča EU. Knjiga je dragocen vir za pravnike, ustvarjalce, uporabnike avtorskih del in vse, ki se želijo poglobljeno seznaniti z avtorskopravno ureditvijo, aktualnimi pravnimi izzivi in razumevanjem avtorskih pravic v sodobni družbi.
subject: Socialna infrastruktura
  topic: category
creator: Eneja Drobež
creator: David Bogataj
rights: Avtorske pravice (c) 2025 Alma Mater Europaea University – Alma Mater Press
date: 2025-04-16
publication date: 2025-04-16
doi: 10.33700/vskt7123

Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju – Primerjava zakonodaje
type: item
description: Kako zagotoviti dostojno staranje in vzdržen sistem dolgotrajne oskrbe na podeželju? Monografija prinaša analizo možnosti za oblikovanje celostne socialne infrastrukture za starejše, s poudarkom na hierarhični zasnovi bivanjskih in oskrbovalnih oblik – od pomoči na domu in dopolnilne dejavnosti na kmetiji, do skupnostnih modelov, kot so srebrne vasi, ter regijskih rešitev, kot so negovalne bolnišnice. Posebej izpostavljeni so izzivi, s katerimi se soočajo starejši na kmetijah, omejeni dohodki, pomanjkanje oskrbe in osamljenost, pa tudi priložnosti za oživitev podeželja z vključevanjem mladih v skrbstvene dejavnosti. Avtorji obravnavajo tudi finančne in sistemske vidike dolgotrajne oskrbe ter opozarjajo na potrebo po učinkovitem upravljanju javnih sredstev. V okviru primerjalne analize so predstavljene zakonodajne ureditve in dobre prakse iz več evropskih držav (Avstrija, Italija, Nemčija, Nizozemska, Španija), kot tudi nekateri primeri neustreznih rešitev.
subject: Socialna infrastruktura
  topic: category
rights: Avtorske pravice (c) 2025 Alma Mater Europaea University – Alma Mater Press
date: 2025-04-03
publication date: 2025-04-03
doi: 10.33700/1ys64043

Hierarhična zasnova socialne infrastrukture za medgeneracijsko sožitje in blažitev socialnih pritiskov na podeželju – Projekcije potreb in socialne kmetije
type: item
description: Slovensko podeželje, ki obsega večino občin izven Ljubljane in Maribora, se sooča z izzivi staranja prebivalstva, osamljenosti starejših in odseljevanja mladih. Nova znanstvena monografija celostno naslavlja te izzive s predlogi za sodobno, medgeneracijsko in trajnostno zasnovano socialno infrastrukturo. Monografija sledi smernicam Svetovne zdravstvene organizacije (WHO), ki izpostavlja pomen: · prilagojenega grajenega okolja (nastanitev, transport, digitalna dostopnost), · učinkovitega okolja storitev (oskrba na domu, zaposlitvena politika), · ter spodbudnega socialnega okolja (vključenost, participacija, informiranost). Predstavljene so: · demografske projekcije staranja prebivalstva po regijah, · potrebe po dolgotrajni oskrbi in številu oskrbovalcev, · rezultati anket med starejšimi uporabniki in njihovimi željami glede oskrbe, · izhodišča za razvoj pametnih srebrnih vasi in socialnih kmetij kot dopolnilne dejavnosti na kmetijah. Poudarek je tudi na možnosti novih zaposlitev, ki bi mlade spodbudile k ostanku na podeželju, s čimer bi prispevali k ponovni oživitvi slovenskega podeželja. Monografija odpira aktualna vprašanja o prihodnosti oskrbe starejših v Sloveniji in ponuja konkretne smernice za bolj vključujočo in trajnostno dolgoročno oskrbo – s poudarkom na sožitju generacij in razvoju podeželja. Monografija je namenjena občinam, nosilcem politik, raziskovalcem ter vsem, ki so vključeni v razvoj podeželskih skupnosti in sistemov dolgotrajne oskrbe.
subject: Socialna infrastruktura
  topic: category
rights: Avtorske pravice (c) 2025 Alma Mater Europaea University – Alma Mater Press
date: 2025-03-31
publication date: 2025-03-31
doi: 10.33700/z6nd8279

Različni vidiki dojemanja dostojanstva v starosti
type: item
description: O KNJIGI Znanstvena monografija Različni vidiki dojemanja dostojanstva v starosti obravnava kompleksno in večdimenzionalno tematiko dostojanstva starejših odraslih v sodobni družbi. Avtorji prispevkov analizirajo, kako različni družbeni, kulturni, komunikacijski in institucionalni dejavniki vplivajo na doživljanje in ohranjanje dostojanstva v poznejših življenjskih obdobjih. Monografija predstavlja prispevke raziskovalcev s področij socialne gerontologije, zdravstvene nege, etike, komunikologije in socialnega dela, ki pristopajo k temi z različnih zornih kotov – od vpliva jezikovne rabe (npr. pomanjševalnic v komunikaciji z ostarelimi) do pomena medgeneracijskega sodelovanja, kulturne kompetentnosti, kakovosti oskrbe in vpliva okolja na zadovoljstvo starejših oseb v domovih. Recenzentki doc. dr. Danijela Lahe in izr. prof. dr. Jadranka Stričević v svojih ocenah poudarjata znanstveno in družbeno relevantnost zbranih prispevkov, še posebej v kontekstu vse večjih demografskih sprememb in potrebe po celovitem pristopu k dostojanstvu starejših odraslih. IZPOSTAVLJENE TEME Dostojanstvo in kakovost življenja v institucionalni oskrbi, Pomen kulturne kompetentnosti v gerontologiji, Komunikacija z uporabo pomanjševalnic in njeni učinki, Medgeneracijski turizem in vloga umetnosti v ohranjanju kognicije, Etična vprašanja obravnave starejših odraslih v sodobni družbi. KOMU JE KNJIGA NAMENJENA? Monografija je dragocen vir za raziskovalce, študente socialne gerontologije, izvajalce zdravstvenih in socialnih storitev ter oblikovalce politik, ki se ukvarjajo s področjem staranja in kakovosti življenja starejših. Zaradi interdisciplinarne zasnove pa bo zanimiva tudi širši strokovni in laični javnosti, ki jo zanima dostojanstveno staranje. Jezik: slovensko-angleška izdaja Obseg: 176 strani PDF
subject: Socialna gerontologija
  topic: category
creator: Peter Seljak
creator: Jana Goriup
rights: Avtorske pravice (c) 2025 Alma Mater Europaea University – Alma Mater Press
date: 2025-03-25
publication date: 2025-03-25
doi: 10.33700/cnjt4w61

Mednarodna znanstvena konferenca DRUŽBA IN TEHNOLOGIJA 2024 - KREATIVNE INDUSTRIJE IN UMETNA INTELIGENCA: Zbornik recenziranih znanstvenih prispevkov
type: item
description: Iz urednikovega nagovora: »Univerza Alma Mater Europaea je v sodelovanju z revijama Medijske raziskave in Media, Culture and Public Relations, Fakulteto za hrvaške študije Univerze v Zagrebu, Grafično fakulteto Univerze v Zagrebu, Hrvaško katoliško univerzo, podjetjem Media Net d.o.o. in Hrvaško skupnostjo inovatorjev, ter v sodelovanju z revijama Interdisciplinary Description of Complex Systems in Acta graphica, fundacijo Konrad-Adenauer-Stiftung in Agencijo za elektronske medije organizirala mednarodno znanstveno konferenco „Družba in tehnologija 2024: Kreativne industrije in umetna inteligenca“, ki je potekala 18. in 19. aprila 2024 v prostorih ZICER, zagrebškega inovacijskega centra. Dogodek je združil strokovnjake, znanstvenike in praktike, ki so delili nova spoznanja in ideje o razvoju umetne inteligence in kreativnih industrij kot gonilnih sil sodobne družbe. V svetu, kjer se meje med tehnologijo, kulturo in znanostjo vse bolj brišejo, organizacija mednarodnih znanstvenih konferenc ni le akademski prestiž, ampak tudi ključni dejavnik spodbujanja inovacij, gospodarskega razvoja in mednarodnega sodelovanja. Takšne konference ponujajo edinstveno priložnost za izmenjavo znanja in najnovejših dosežkov ter odpirajo vrata novim raziskavam, projektom in tehnologijam z dolgoročnim vplivom na družbo. /…/ Povzetki prispevkov so bili objavljeni v Zborniku prispevkov 29. mednarodne znanstvene konference Družba in tehnologija 2024 - Kreativne industrije in umetna inteligenca: Zbornik povzetkov, ki ga je izdala Univerza Alma Mater Europaea. Prispevki, sprejeti za objavo, so bili objavljeni v revijah, ki so podprle konferenco, medtem ko so prispevki avtorjev, ki so svoje raziskave želeli objaviti v okviru konferenčnega zbornika, vključeni v to publikacijo. Ti prispevki pomembno prispevajo k razumevanju povezave med tehnologijo, kreativno industrijo in družbo. Z analizo vloge umetne inteligence avtorji raziskujejo njen vpliv na ustvarjanje, distribucijo in konzumacijo vsebin,…
subject: Konferenca Družba in tehnologija
  topic: category
rights: Avtorske pravice (c) 2024 Alma Mater Europaea University – Alma Mater Press
date: 2024-12-31
publication date: 2024-12-31
doi: 10.33700/en5nws20

Načela z akcijskim načrtom za sistemsko razvijanje in vzdrževanje aktivnega učnega okolja v slovenskem visokošolskem izobraževanju
type: item
description: Publikacija je bila oblikoanja v okviru projekta DECAP - HE, ki je sofinanciran s sredstvi Norveškega finančnega mehanizma 2014–2021 in pripadajoče slovenske udeležbe. Projekt Oblikovanje za povečano kompetentnost skozi aktivno participacijo v visokem šolstvu (DECAP-HE) so sooblikovali partnerji iz petih institucij, katerih fokus in področje dela je usmerjeno v različne smeri. Na ta način, smo uspeli najti zelo dobre povezave in prepletanje vsebin in področij. Partnerji v projektu so bili: Študentska organizacija Slovenije, ki je zastopala interese in glas študentov, Gospodarska zbornica Slovenije, ki je zastopala interese in glas delodajalcev, Kristiania University College, ki je dajal zgled in je bil primer dobre prakse, Pedagoški inštitut, ki je bil v vlogi svetovalnega organa ter nudil metodološko pomoč ter Univerza Alma Mater Europaea, ki je povezovala vse partnerje in je bila ter bo tudi v bodoče most med študenti in delodajalci ter med teorijo in prakso. Jezik: Slovenski
subject: Vzgoja, izobraževanje in duševno zdravje
  topic: category
creator: Polonca Pangrčič Serrano
rights: Avtorske pravice (c) 2024 Alma Mater Europaea University – Alma Mater Press
date: 2024-10-14
publication date: 2024-10-14
doi: 10.33700/b2v41454